**DĖL ŠILALĖS RAJONO SAVIVALDYBĖS ADMINISTRACIJOS ADMINISTRACINIŲ PASLAUGŲ, KURIOS GALI BŪTI TEIKIAMOS KONTAKTINIU BŪDU ASMENIMS, NEATITINKANTIEMS NĖ VIENO LIETUVOS RESPUBLIKOS VYRIAUSYBĖS 2020 M. VASARIO 26 D. NUTARIMO NR. 152 „DĖL VALSTYBĖS LYGIO EKSTREMALIOSIOS SITUACIJOS PASKELBIMO“ 3.1.1 PAPUNKTYJE NURODYTO KRITERIJAUS**

2021 m. rugsėjo 21 d. Nr. DĮV-1017

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 6 punktu, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“, Lietuvos Respublikos sveikatos apsaugos ministro valstybės lygio ekstremaliosios situacijos valstybė operacijų vadovo 2021 m. rugsėjo 10 d. sprendimu Nr. V-2063 „Dėl Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. birželio 30 d. sprendimo Nr. V-1546 „Dėl valstybės ir savivaldybių institucijų ir įstaigų, kitų įstaigų viešųjų ir administracinių paslaugų teikimo sąlygų“ pakeitimo“,

1. N u r o d a u, kad kontaktiniu būdu paslaugos gyventojams teikiamos:

1.1. jeigu gyventojai turi Galimybių pasą;

1.2. yra vaikas iki 16 metų amžiaus.

2. Į p a r e i g o j u asmenis, neturinčius Galimybių paso, kontaktiniu būdu aptarnauti, užtikrinat valstybės lygio ekstremaliosios situacijos operacijų vadovo nustatytas asmenų srautų valdymo, saugaus atstumo laikymosi sąlygas, kitus visuomenės sveikatos saugos, higienos reikalavimus ir tik kai teikiamos paslaugos, kurių dėl jų specifikos neįmanoma suteikti nuotoliniu būdu.

3. T v i r t i n u Šilalės rajono savivaldybės administracijos administracinių paslaugų, kurios gali būti teikiamos kontaktiniu būdu asmenims, neatitinkantiems nė vieno Lietuvos Respublikos Vyriausybės 2020 m. vasario 26 d. nutarimo Nr. 152 „Dėl valstybės lygio ekstremaliosios situacijos paskelbimo “ 3.1.1 papunktyje nurodyto kriterijaus, sąrašą (pridedama).

4. Į p a r e i g o j u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt) .

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba per vieną mėnesį nuo šio įsakymo paskelbimo arba įteikimo suinteresuotam asmeniui dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Administracijos direktorius Tadas Bartkus